Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
Základy virtualizácie IT pre odbornú výuku

								Ing. Ivan Stankovský, CSc.
									Riaditeľ
								Štátny inštitút odborného vzdelávania  								Bellova 54/A, 837 63 Bratislava
Názov vzdelávacieho programu:
Základy virtualizácie IT pre odbornú výuku
Zdôvodnenie vzdelávacieho programu:
Neustále sa meniaci svet informačných a komunikačných technológií kladie vysoké nároky na učiteľov IT predmetov, ktorí musia neustále sledovať trendy nielen v pedagogických vedách, ale aj v technologickom svete. Ak chceme, aby boli žiaci odborných škôl, so zameraním na informačné technológie, pripravení po ukončení štúdia nastúpiť do zamestnania a podávať čo najlepší výkon, musíme ich udržiavať v kontakte s aktuálnymi poznatkami v odbore. Na tento fakt reaguje aj Koncepcia informatizácie a digitalizácie rezortu školstva s výhľadom do roku 2020, ktorá si v rámci strategickej oblasti 4. Digitálne zručnosti a kompetencie kladie za cieľ „zvyšovať kompetencie kladené digitálnym vekom na strane pedagogických zamestnancov ...“ (str. 9 koncepcie).
Firmy dnes veľmi dbajú na efektívne využitie finančných prostriedkov, a rovnako je tomu i v oblasti IT. Zastaraný spôsob budovania IT architektúry na báze jednoúčelových serverov alebo sietí je dnes minulosťou. Virtualizácia pomáha spoločnostiam ušetriť nemalé finančné prostriedky plným využitím hardvérových prostriedkov, na ktorých namiesto behu jedného operačného systému ich môže bežať niekoľko súčasne. Rovnako zariadenia počítačových sietí je dnes možné virtualizovať a operatívne riadiť, čím sa z rigidných osifikovaných štruktúr bez možnosti rastu stávajú flexibilné siete schopné reagovať na rastúce požiadavky klientov. Priamy dopad na školy majú v súčasnosti cloudové riešenia umožňujúce outsourcovať IT služby ako e-mail, kancelárske balíky, úložiská či dokonca celé počítačové učebne za výhodných podmienok. 
V rámci prípravy študentov na vstup na trh práce je nevyhnutné aktualizovať poznatky učiteľov. Zvlášť dôležité je to v situácii, keď učitelia odborných predmetov vstupujú do duálnych foriem odborného vzdelávania, ktoré si od nich vyžadujú rýchlejšie podchytenie najnovších trendov a schopnosť vymieňať si skúsenosti s inštruktormi z partnerských firiem. Aj z týchto dôvodov je navrhnutý program kontinuálneho vzdelávania so zameraním na virtualizačné riešenia.
Odborníci z praxe, ktorí sa dennodenne venujú virtualizačným a cloudovým riešeniam, poskytnú učiteľom - frekventantom pohľad na súčasné možnosti virtualizácie vo svete IT s dôrazom na využiteľnosť poznatkov vo vyučovaní a budovaní IT infraštruktúry školy. Výber lektorov bude podliehať schvaľovaniu garantom vzdelávania, ktorý dlhodobo pôsobí v oblasti informačných technológií a stál pri zrode prvého duálneho IT vzdelávania na Slovensku. 
Po ukončení vzdelávania budú absolventi schopní využiť virtualizáciu pri výučbe inštalácie a správy operačných systémov, či pri výučbe počítačových sietí. Cloudové riešenia môžu využiť pri výučbe práce s kancelárskym balíkom, pri výučbe programovania, pri technickom zabezpečení podujatí organizovaných školou, či implementácii IT služieb na škole. V prípade záujmu o rozširovanie nadobudnutých poznatkov sa odporúča pokračovať vo vzdelávaní v základoch IT aplikačných a databázových riešení pre odbornú výuku, ako aj základoch procesného riadenia IT systémov. Vhodným vzdelávaním pred prihlásením sa do tohto vzdelávacieho programu je vzdelávanie v OS Linux.
Druh kontinuálneho vzdelávania:
aktualizačné vzdelávanie
Forma kontinuálneho vzdelávania:
Prezenčná forma s praktickými cvičeniami

Hlavný cieľ:
Vzdelávací program ponúka učiteľom SOŠ získanie praktickej skúsenosti s virtualizáciou IT prostriedkov, pochopenie motivácie a techník virtualizácie IT. Virtualizácia je predstavená ako využívanie nevyužitých kapacít počítača tak, aby bol vyťažený čo najviac a to najmä behom viacerých operačných systémov súčasne na jednom fyzickom hardvéri. Vedomosti osvojené v tomto predmete budú frekventantom slúžiť ako základ pre pochopenie virtualizácie vo svete sieťových komponentov – smerovačov a firewallov, virtuálnych diskových polí a hlavne operačných systémov. Frekventanti tiež budú mať možnosť otestovať si a prakticky použiť vybrané cloudové riešenia využívané v praxi. Program sa bude realizovať tak, aby umožnil využívať vzdelávanie formou skupinovej práce účastníkov za koordinácie a metodického vedenia lektora. Cieľom je posilnenie kompetencie pre získanie konkrétnych výstupov práce študentov využiteľných pre potreby vyučovacieho predmetu, triedy či školy.

Špecifické ciele:
•	aktualizovať poznatky v problematike efektívneho využitia a rozšírenia hardvérových kapacít počítača
•	rozšíriť znalosti pre prácu so súčasnými operačnými systémami
•	oboznámiť sa so špecifikami využívania smerovačov, firewalov a diskových polí
•	rozšíriť možnosti využitia hardvéru pre potreby vyučovania, triedy a školy
•	aktualizovať znalosti práce s cloudovými riešeniami
•	posilniť kompetenciu konfigurovať a administrovať LAN i WAN siete
Obsah vzdelávacieho programu:
Téma	Forma	Rozsah	
Základy virtualizácie IT	prezenčná	6 h	
•	škálovateľnosť, nezávislosť na hardvéri, využitie
•	odlíšenie od cloudov, typy cloudov		3 h
3 h	
Virtualizácie v prostredí operačných systémov	prezenčná	11 h	
•	pojmy – hypervízor, snapshot, image, virtual machine
•	prehľad virtualizačných platforiem
•	inštalácia a nastavenie virtualizačnej platformy
•	inštalácia a obnovenie operačného systému vo virtuálnom stroji		2 h
3 h
3 h
3 h	
Virtualizácie počítačových sietí	prezenčná	11 h	
•	pojmy –  virtuálne LAN siete (VLAN), trunk, smerovanie medzi VLAN 
•	bezpečnostné prvky – firewally
•	sieťové prvky a ich konfigurácia – prepínače, smerovače		4 h
3 h
4 h	
Existujúce cloudové riešenia – ako na ne	prezenčná	12 h	
•	prehľad voľných a platených riešení
•	porovnanie, analýza vhodnosti
•	základná práca – konfigurácia		3 h
3 h
6 h	
Vypracovanie a prezentácia spracovaných riešení	prezenčná	10 h	
Spolu		50 h	

Profil absolventa:
•	Absolvent vzdelávacieho programu sa naučí analyzovať a posúdiť vhodnosť a náročnosť vybraných riešení pre cloud computing a virtualizáciu
•	Získa zručnosti a znalosti pre pochopenie virtualizácie vo svete sieťových komponentov – smerovačov a firewallov, virtuálnych diskových polí a hlavne operačných systémov
•	Posilní si kompetenciu demonštrovať, vytvárať a používať virtuálne riešenia pre potreby vyučovacieho procesu a pre potreby žiakov, tried a školy.
Rozsah vzdelávacieho programu:
50 hodín, všetky prezenčne
Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória: učiteľ
Podkategória:	
učiteľ pre nižšie stredné odborné vzdelávanie , stredné odborné vzdelávanie a   úplné stredné odborné vzdelávanie 
Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou 
Kariérová pozícia: nešpecifikovaná
Vyučovací predmet:
	Predmety zamerané na informatiku, informačné technológie.
Podmienky pre zaradenie uchádzačov:
	Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie odborných elektrotechnických alebo strojárskych predmetov v súlade s vyhláškou MŠ SR č. 437/2009 Z. z. 
-	Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ 
-	Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi 

Spôsob ukončovania a požiadavky na ukončovanie:
-	účasť aspoň 80% na vzdelávacom programe
-	prezentácia pred účastníkmi a lektorom 
Témy prezentácie: 
Frekventant vypracuje a obháji prezentáciu na jednu z nasledovných tém:
-	návrh implementácie virtualizácie vo vyučovacom procese alebo pri zabezpečení/posilnení IT infraštruktúry v škole
-	návrh využitia cloudového riešenia ako nástroja pre podporu výučby na škole
-	návrh využitia cloudového riešenia pre jednorazové zabezpečenie podujatia alebo potrieb realizovaného projektu
Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov – Ing. Martin Džbor, PhD. MBA, riaditeľ pre stratégiu a rozvoj Tsystems Slovakia, s.r.o. Košice s pedagogickou praxou na zahraničnej VŠ - Open University Business School Milton Keynes vo Veľkej Británii, učiteľ vo forme duálneho vzdelávania v spolupráci SPŠE Košice a Tsystems, s.r.o.
Lektori vzdelávacieho programu:
	Lektori v centrách odborného vzdelávania so zodpovedajúcim zameraním, lektori v centrách ďalšieho vzdelávania univerzít a vysokých škôl s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci IT firiem s minimálne trojročnou praxou v odbore a lektorskou praxou.
Finančné, materiálne zabezpečenie:
	Všetky náklady účastníka vzdelávania hradí vysielajúca organizácia, resp. účastník sám.
Materiálne, technické a informačné zabezpečenie:
Počítač a dataprojektor pre lektora.
Pre každého účastníka počítač schopný virtualizácie viacerých virtuálnych počítačov s nainštalovaným operačným systémom súčasne. Server s nainštalovaným hypervízorom pre virtualizáciu operačných systémov resp. sietí. 
Vzdelávanie sa bude realizovať v priestoroch organizácií, ktoré boli po personálnej, materiálnej a technickej stránke schválené garantom vzdelávania.
Učebné zdroje budú spracované garantom a lektormi vzdelávania.
Návrh počtu kreditov:
12 kreditov
	10 kreditov za absolvovanie aktualizačného vzdelávania
	2 kredity za absolvovanie záverečnej prezentácie pred lektorom a účastníkmi vzdelávania